
Studiu de oportunitate

privind aprobarea concesionării prin licitatie publică a suprafaţei de 1.474 m2 situat în Drobeta Turnu Severin, Bdul Porțile de Fier, identificat cu NC 69124.
1. Descrierea și identificarea terenului care urmează să fie concesionat

1.1. Imobil  teren în suprafaţă de 1.474 m2  situat în Drobeta Turnu Severin, Bdul Porțile de Fier, identificat cu NC 69124 aparține municipiului Drobeta Turnu Severin și face parte din domeniul privat.

1.2. Terenul nu dispune de utilitaţi edilitare.

1.3. Menţiuni speciale: nu se vor executa alte construcţii decât cele cu destinaţie aprobată în conformitate cu certificatul de urbanism și dispoziţiile Legii nr. 50/1991, respectiv realizarea unui sediu administrativ, birouri, spații de producție, spații de comerț, instituții publice și servicii, construcții pentru activități nepoluante.
2. Motivele de ordin economic, financiar, social şi de mediu, care justifică realizarea concesiunii

2.1. Prin concesionare, ca modalitate de exploatare a dreptului de proprietate privată, se obțin fructe civile care se fac venit la bugetul local.

2.2. Realizarea unor spații de producție, depozitare și birouri administrative, spații de comerț, instituții publice și servicii, construcții pentru activități nepoluante, construcții și amenajări turistice, pensiuni și hoteluri turistice dacă acestea corespund normelor și cerințelor ordinului MT nr. 20/1995, cu păstrarea zonei de protecție a profilului străzilor.
3. Nivelul minim al redevenţei

3.1. Potrivit Raportului de evaluare nr. 61T/09.03.2026 întocmit  de către evaluator autorizat ANEVAR, Octavian Bordei, valoarea de piață a imobilului teren arătat la pct. 1 este de 291.640 lei (57.250 Euro), iar nivelul minim al redevenței raportat la o perioadă a concesiunii de 25 de ani este de 11.665 lei/an (2.290 Euro/an).
4. Procedura utilizată pentru atribuirea contractului de concesiune de bunuri proprietate publică şi justificarea alegerii procedurii;

4.1. Procedura utilizată pentru atribuirea contractului de concesiune este licitația publică.

4.2. Justificarea alegerii procedurii de atribuire arătată la pct. 4.1. constă în faptul că această procedură asigură secretul ofertelor, oferte care se deschid în plenul comisiei în prezența ofertanților, asigurându-se astfel principiile transparenței, tratamentului egal, libera concurență, proporționalității și nediscriminării.
5. Durata estimată a concesiunii

5.1. Pentru imobilul teren, în suprafaţă de 1.474 m2  situat în Drobeta Turnu Severin, Bdul Porțile de Fier, identificat cu NC 69124, se constituie un drept de concesiune pentru o perioadă de 49 ani.
5.2. Concesionarul are dreptul de a realiza obiectivul, cu condiţia notificării investiţiei către proprietar cu 30 de zile înainte, cu respectarea dispoziţiilor Legii 50/1991.

6. Termenele previzibile pentru realizarea procedurii de concesionare

6.1. Termenul previzibil privind finalizarea procedurii de concesionare este de 60 de zile.

6.2. Termenul previzibil pentru implementarea obiectivului maximum 6 luni  pentru obținerea autorizațiilor prevăzute de Legea nr. 50/1991 privind autorizarea lucrărilor de construcții și maximum 2 ani pentru finalizarea acestuia de la data încheierii contractului sub sancțiunea rezilierii de drept a acestuia.

7. Avizul obligatoriu al Administraţiei Naţionale a Rezervelor de Stat şi Probleme Speciale şi al Statului Major General privind încadrarea obiectului concesiunii în infrastructura sistemului naţional de apărare

7.1. Prin Adresa nr. 2593/10.06.2025 Administraţia Naţională a Rezervelor de Stat şi Probleme Speciale şi al Statului Major General privind încadrarea obiectului concesiunii în infrastructura sistemului naţional de apărare se arată că imobilul teren arătat la pct. 1 nu se încadrează în infrastructura sistemului national de apărare.

8. Avizul obligatoriu al structurii de administrare/custodelui ariei naturale protejate, în cazul în care obiectul concesiunii îl constituie bunuri situate în interiorul unei arii naturale protejate, respectiv al autorităţii teritoriale pentru protecţia mediului competente, în cazul în care aria naturală protejată nu are structură de administrare/custode.

8.1 Prin Adresa nr. 6364/19352/22.05.2025 Direcția Județeană de Mediu Mehedinți precizează că imobilul teren în discuție nu face parte din aria naturală protejată.

        Director,                               Şef Serviciu Licitaţii,                                Inspector,

                                                Contractare şi Executări Silite,
       Radu Lăpădat                                  Adrian Ofiţeru                                Mădălina    Trașcă

